Diari Oficial de la Generalitat Valenciana


Sumari del DOGV 7404, del 17-11-2014 (2014/10438)

RESOLUCIÓ de 14 d'octubre de 2014, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de modificació del plec de condicions de la IGP Castelló.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10956


Data del document
:   14-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 14 d'octubre de 2014, de la Conselleria de Presidència i Agricultura, Pesca, Alimentació i Aigua, per la qual s'emet decisió favorable en relació amb la sol·licitud de modificació del plec de condicions de la IGP Castelló. [2014/10372]  
El 14 de maig de 2013 l'Associació Vitícola de Castelló va presentar davant de la Conselleria de Presidència i Agricultura, Pesca i Alimentació, sol·licitud de modificació del plec de condicions de la IGP Castelló.  
Amb data 4 de juny de 2014, es va publicar en el Boletín Oficial del Estado número 135 la Resolució de 5 de maig de 2014, de la Direcció General d'Empreses Agroalimentàries i Pesca, per la que es dóna publicitat a la sol·licitud de modificació del plec de condicions de la indicació geogràfica protegida Castelló i al seu torn s'establia un termini de dos mesos per a presentar oposició al registre, de conformitat amb el que preveu l'apartat 3 de l'article 96 del Reglament (UE) número 1308/2013, del Parlament Europeu i del Consell pel qual es crea l'organització comuna de mercats dels productes agraris i pel qual es deroguen els Reglaments (CEE) número 922772, (CEE) número 234/79, (CE) número 1037/2001 i (CE) número 1234/2007.  
D'acord amb l'article 15.2 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes, en la redacció vigent, una vegada resolt el procediment d'oposició la comunitat autònoma competent ha d'adoptar resolució sobre el procediment d'oposició i decisió favorable al registre, amb la corresponent publicació, en este cas el Diari Oficial de la Comunitat Valenciana.  
Transcorreguts més de dos mesos des de la data de publicació de la sol·licitud de modificació del plec de condicions de la IGP Castelló sense haver-se presentat declaració degudament motivada sobre la impugnació de la protecció proposada per persona física o jurídica que ostente un interés legítim i residisca o estiga establida a Espanya i considerant per esta Conselleria que la sol·licitud presentada complix les condicions i requisits establits en el Reglament (UE) número 1308/2013, del Parlament Europeu i del Consell, pel qual es crea l'organització comuna de mercats dels productes agraris i pel qual es deroguen els reglaments (CEE) número 922772, (CEE) número 234/79, (CE) número 1037/2001 i (CE) número 1234/2007, i en exercici de les competències atribuïdes a esta Conselleria per l'article 21 del Decret 89/2014, de 13 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, i a la vista de la proposta de la directora general d'Empreses Agroalimentàries i Pesca, en l'exercici de les funcions que tinc atribuïdes d'acord amb el que establix l'article 28 de la Llei 5/1983, de 30 de desembre, del Consell, resolc:  
  
  
Primer  
Adoptar i fer pública la decisió favorable a la modificació del plec de condicions de la IGP Castelló, una vegada comprovat que complix els requisits del Reglament (UE) número 1308/2013, del Parlament Europeu i del Consell, pel qual es crea l'organització comuna de mercats dels productes agraris i pel qual es deroguen els Reglaments (CEE) número 922/72, (CEE) número 234/79, (CE) número 1037/2001 i (CE) número 1234/2007, i la resta de disposicions adoptades per a la seua aplicació.  
  
Segon  
Publicar la versió del plec de condicions i document únic en què s'ha basat esta decisió favorable en la pàgina web de la Conselleria de Presidència i Agricultura, Pesca, Alimentació i Aigua:  
  
?http://www.agricultura.gva.es/pc\_igpcastello-  
?http://www.agricultura.gva.es/du\_igpcastello-  
  
Tercer  
Esta resolució tindrà efectes des del dia que es publique en el Diari Oficial de la Comunitat Valenciana.  
  
Este acte posa fi a la via administrativa i contra este es pot interposar potestativament recurs de reposició davant de la Conselleria de Presidència i Agricultura, Pesca, Alimentació i Aigua en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 14 d'octubre de 2014.- El conseller: José Císcar Bolufer.